A műsor kiskorúakat érintő droghasználatot és erőszakos jeleneteket tartalmaz.
Ha kábítószer-függőségben szenved, és segítségre van szüksége,
keressen fel egy helyi segítő szervezetet, például az Anonim Drogfüggők csoportját!
A sorozatot valós események ihlették.
A drámai hatás kedvéért kitaláltunk néhány szereplőt, eseményt,
dialógust és más cselekményelemet.
Bármiféle hasonlóság a kitalált szereplők és valós emberek között
a puszta véletlen műve.
Egy kis figyelmet szeretnék önöktől kérni!
Jó estét mindenkinek!
Nos, drága jó férjemmel, a kormányzóval...
Gyere ide, drágám!
Édesem!
Nagyon boldogok vagyunk, hogy ma este mindannyian eljöttek.
De főleg egyvalakinek tartozunk köszönettel.
Ennek a kedves lánynak, Viviane-nek.
-Jó estét! Köszönöm. -Vivi, gyere ide! Nagy tapsot kérünk!
Köszönöm.
Viviane nagyon különleges!
Ez a lány megváltoztatta az életét.
Mindannyiunknak példát mutat.
-Majd én elmondom. -Mondd csak!
Vivire esett a választásunk, hogy képviseljen minket
a fiatalabb szavazók körében.
Szóval nagy tapsot kérek neki!
-Köszönöm, drágám, hogy itt vagy! -Köszönöm mindenkinek.
Azoknak, akik nem ismernének engem,
elmondom, hogy a történetemre sokan felfigyeltek.
A fiatalok mindennap beszélnek velem a blogomon,
elmondják, milyen nagy hatással vagyok rájuk, és hogy ők is meg akarnak változni.
És könyvet is szeretnék írni.
-Nagyszerű! -Nahát!
Szeretném részletesen elmesélni a történetemet,
hogy mindannyian megismerjék.
És számítok mindenkinek a segítségére.
-Úgy lesz! -Köszönöm a bizalmat.
Mi is számítunk rád, hogy átadod az üzenetünket a fiataloknak.
Igyunk a kormányzóra!
Egészségünkre!
Rio de Janeiróra!
Aldo, mi van itt?
-Mi folyik itt? -Nyugodjon meg!
Jól alakulnak a dolgok, kormányzó úr. A javunkra fordítjuk a helyzetet.
Ajánlom is!
Mondok én valamit, Aldo!
Nem azért tettelek oda, hogy egy gengszter hülyét csináljon a rendőrségből.
Kolibri meghalt.
A banda meggyengül.
Minden sarokra rendőröket teszünk. Vissza fogjuk venni a területünket.
Vagy elintézed Pedro Domot,
vagy én intézlek el téged.
IGAZ TÖRTÉNET ALAPJÁN
Lico! Szólalj meg!
Lássuk, milyen főnök leszel Rocinhában!
MARÉ GETTÓ
Körülbelül tíz ilyen van a világon.
Tegnap érkezett meg.
Egy kis ajándék Rocinha új főnökének.
Gondolkodtam az ajánlatodon.
Nem megy.
Tudom, hogy elveszítheted Rocinhát.
De nem én vagyok a megfelelő ember. Nem vagyok főnök típus.
Hogy érted?
-Akkor mi vagy? -Egy tolvaj.
Egy függő.
Nem lehetek a főnök. Több károd lesz belőle, mint hasznod.
Tanár is vagy, kölyök?
Most jöttél, és máris kioktatsz?
Dehogyis! Csak azt mondom, hogy nem értek ehhez.
Hadd mondjak valamit!
Nem ok nélkül hívtalak ide.
Ez egy nagy harc. Túlmutat rajtad is.
Bármit megteszek, amit akarsz.
Én vagyok a leghírhedtebb tolvaj Rióban. Ellopok bármit, amit kérsz.
Nem kell lopnom, hogy megkapjam, amit akarok.
Nézd meg a házamat!
Nézd, mennyi pénzem van!
Nem kell még egy tolvaj ebben a városban.
Biztos akarsz valamit, amit pénzért nem lehet megvenni.
Igen, akarok.
De nem biztos, hogy menni fog.
Azért mondd el!
Bármit megcsinálok.
Szavamat adom rá.
De te is ígérj meg valamit!
Ha megcsináltam, amit kérsz, elengedsz.
Repülni akarsz, ugye, kölyök?
Megegyeztünk.
Megmutatom ezeknek a köcsögöknek, hogy ki a főnök Rióban.
Nem tudom, mit tegyek, Arcanjo. Meg fogják ölni Pedrót.
Igen.
Ressurreição egy kisváros Mato Grossóban.
Közel a határhoz.
A családomnak van ott egy háza. Üresen áll.
Ez lehet Pedro utolsó lehetősége.
Igen, most már minden megváltozott.
Lehet, hogy a rendőrség elfelejti, de ez a banda, a CDC,
nem hagyja, hogy a kormányzó visszavegye Rocinhát.
Nem fogják elengedni.
Szinte lehetetlen megtalálni Pedrót.
Sietned kell. Nincs sok időd.
-Menjünk, tesó! -Menjünk!
Szia, anya!
Rég nem láttalak.
Sovány vagy.
Jól vagyok.
Gyönyörű kislány.
Tényleg?
Hogy hoztad össze ezt a csodát?
Minden anya félig szent, félig boszorkány.
Menj!
Gyorsan!
Köszönöm.
Megfoghatom?
Szia, kis hercegnő!
Én vagyok az apukád.
Igen, én vagyok az apukád.
Alig vártam, hogy lássalak!
Az apukád jó sok baromságot csinált.
Az apukád egy őrült.
Ugye?
Igen.
De...
ígérem, hogy soha többé nem hagylak el téged.
Benneteket.
Bocsáss meg nekem! Mindenért.
El kellett mennem.
-Különben bajba kerültem volna. -Tudom.
És attól félek, hogy...
Nem is tudom, hogy letartóztatnak,
és elveszik a kicsit tőlem.
Itt vagyok.
Majd én vigyázok rátok.
A te neved nélkül kellett anyakönyveztetnem.
Túl kockázatos volt.
Fogd meg!
Mit csinálsz?
Állj fel, Pedro!
-Ne csináld! -Jasmin!
Te vagy a legcsodásabb nő, akivel valaha találkoztam.
Komolyan.
Kibaszottul csodálatos vagy!
Tényleg!
Rendes életet élsz, leszoktál a cuccról, és egyedül neveled a lányunkat.
Kibaszottul csodállak.
Már nincs is szükséged rám.
De én nem tudok nélküled élni.
Nem megy. Komolyan mondom.
Egyetlen nap sem telt el úgy,
hogy ne gondoltam volna rátok.
Te vagy életem szerelme.
-Komolyan? -Komolyan.
Tudom, hogy sokszor mondtam már ezt, de...
-esküszöm, hogy ez az utolsó. -Mi az?
Egy kis idő kell még,
hogy elrendezzem a dolgokat.
Ha nem jövök vissza egy hét múlva,
ígérem,
soha többé nem kereslek meg.
Azt a mindenit! Ramalho, a nagy ember!
RIÓBAN BIZTONSÁG KELL SZAVAZZ ALDÓRA
-Miniszter úr! -Parancsoljon!
Jó hírt hozott, ugye? Közel a siker?
Most, hogy Kolibri nem védi már, Dom nagy szarban van.
De nincs sok időnk.
Egy pillanat! Elaine, adj egy percet nekünk!
Azon vagyunk, hogy Domot valahogy kihozzuk Maréból.
Mi ez a többes szám?
Hát nem érti, hogy ki a történet hőse?
Maga az!
Maga fogja letartóztatni Rió legveszélyesebb bűnözőjét.
Ki a legtökösebb erre a feladatra?
És figyeljen ide...
Majd én elintézem Marét és Rocinhát.
Ha megválasztanak,
a miniszteri szék üres lesz.
Ha én nyerek, maga is nyer.
Beleőrülök ebbe.
Nem tudok ölbe tett kézzel várni.
Oda kell mennem.
Mit akarsz csinálni?
Ez túlmutat rajtad és Pedrón.
Ez a közbiztonságról szól.
A fiad csak egy újabb sakkfigura ebben a hatalmi harcban.
Ki kell vinnem Rióból. Beszélnem kell Pedróval, ennyi.
Félek.
Drágám, most bizakodnunk kell.
Gondolj arra, milyen a kapcsolatod a fiaddal! Nagyon erős.
-Halló! -A pizzériából hívom.
-A pizzériából? Nem rendeltem pizzát. -Dom pizzériájából.
APA, LÁTNI AKARLAK! LEGYÉL KÉSZEN, ODAKÜLDÖK VALAKIT,
FELVESZ A 6-OS DROSZTON HOLNAP HAJNALBAN.
MÉG MINDIG A NÉGYSAJTOS PIZZA A KEDVENCED?
Victor?
Hova-hova, szépfiú?
Mi a helyzet, haver? Ő Pedro Dom apja.
Vedd le a sisakodat!
A fiad egy legenda.
Engedd át, Pará!
Szia, apa!
Pedro! Figyelj rám, fiam!
-Tudok egy helyet számodra... -Nyugi!
Nyugodj meg!
Hogy vagy?
Jól.
Lalá elmesélte.
Hogy rákos vagy.
A rohadt életbe!
Jól vagyok, Pedro.
-Elkezdtem a kezelést. Jól vagyok. -Tényleg? Leszoktál a cigiről?
Mibe keveredtél, fiam? Az istenit neki!
Találkoztam a lányommal.
Az unokád gyönyörű.
Én mondom. Az apjára hasonlít.
Figyelj...
már kezdem érteni, hogy mit tettél értem.
Apának lenni nehéz.
Igen.
Csak 23 éves vagy, az egész életed előtted áll.
A hely, amit találtam, az isten háta mögött van, közel a határhoz.
Menj oda! Rejtőzz el! Senki sem fog megtalálni.
Továbbléphetsz.
De el kell szakadnod
a kokaintól, az adrenalintól, az emberektől, mindentől.
Tőlem is.
Hátra kell hagynod ezt az életet.
Zárkózz el a világtól!
Igazad van, apa.
Ezt akarom, magam mögött akarok hagyni mindent.
Pontosan.
Csak én, Jasmin és a kislányunk.
Persze!
-Most, azonnal el kell menned. -Nem lehet.
-Gyere velem! -Még egy dolgot el kell intéznem.
Most nem mehetek el, apa.
Akkor itt maradok veled.
-Nem. -De igen.
Nem maradsz itt!
Ígérem, hogy helyrehozok mindent.
És néhány nap múlva szólok.
Elmegyek hozzád.
Indulásra készen.
Várni foglak.
Tessék!
Hogy lásd, komolyan gondolom.
-Mi ez? -A szerencsepénzem.
-Mit csináljak vele? -Tartsd meg!
-Nem. Tartsd meg! -Legyen nálad! Kérlek!
Ne makacskodj!
Jó, de egy feltétellel.
Visszaadom, amint kijutsz innen.
Amikor szabad vagy, és messze jársz. Ez a feltételem.
Rendben.
Szeretlek, apa.
-Szeretlek, fiam. -Vigyázz magadra!
-Mennem kell. -Várni foglak.
HOLNAP OTT LESZEK. SIKERÜLNI FOG, APA!
Azt a rohadt!
Jó kis kecója van a kormányzónak.
Nem fogsz beijedni, ugye?
Nem ismersz engem, mi, kölyök?
Tedd a dolgod, én is teszem az enyémet!
Bassza meg! Jól vagy, haver?
Hé, te! Jól vagy?
Ne hívjunk mentőt?
Megsérültél?
-Jól vagy? -Segítsen felállni!
Lassan, a rohadt életbe!
-Kórházba kéne menned. -Nem!
-Nem, köszönöm. -Biztos?
Köszönöm, uram.
Menjünk! Siessünk!
Belinha!
Tényleg megváltoztattad a mi...
Várj egy kicsit!
-Bassza meg! -Mi ez?
RETTEGJ A CDC-TŐL
Mi a picsa ez?
Mi ez, édesem?
Még friss a festék.
-Mit csináltál? -Nyugodj meg!
-Mit tettél? -Nyugodj meg!
-Mit csináltál? -Nem csináltam semmit!
-Mibe keveredtél? Mondtam... -Fogd már be!
-Mondtam, hogy... -Kuss legyen! Elég!
Hol a picsában vagytok, faszfejek?
Mi történt?
Maradj csendben!
Uram! Ott van!
Rohadék!
Mi ez az egész, Aldo? Mi van veled?
A srác betört a házamba.
Micsoda? Csináljak egy képet
arról a méretes faszról, amit ráfestett a falamra, hogy elhidd?
Figyelj ide, Aldo! Vége van, haver. Ennyi volt!
Beszéljünk a bandával, a picsába is!
Jól van. Tessék!
Látod?
A kormányzó újra a tenyeremből eszik.
A hűséget megjutalmazzák, fiam.
Te vagy a legokosabb srác, akit ismerek.
És a leghülyébb is.
Megegyeztünk.
Biztos, hogy ezt akarod?
Elmehetek?
APA, SZABAD VAGYOK.
Bassza meg! A földre!
Vigyázzatok, a picsába!
Lőjétek le!
Menjetek!
Gyerünk, menjünk!
Menjünk, a picsába!
Gyerünk!
Menjetek! Elmenekül! Menjetek le oda!
...az épület előtt állunk, ahol Pedro Domot hajnalban elfogták.
A bűnöző, Pedro Dom meghalt.
Egy titkosszolgálati akciónak köszönhetően fogták el.
Aldo, elárulna részleteket arról, hogy mi történt?
A közbiztonság érdekében tettük, amit tettünk.
Nagy erőfeszítések árán a rend helyreállt.
Komoly munka áll az akció mögött...
Pedro! Pedro Dom!
PEDRO DOM MEGHALT A RENDŐRSÉGGEL FOLYTATOTT TŰZHARCBAN
A Rodrigo de Freitas lagúnán lévő luxusépületben
látszódnak Pedro Lomba Neto, más néven Pedro Dom
menekülésének nyomai.
Mivel ellenállt a letartóztatásnak,
megölték a szeméttárolónál, ahol bujkált.
A rendőrség azután zárta le a környéket, hogy egy telefonlehallgatás során
megtudták, hogy Pedro Dom hajnalban itt lesz.
Három rendőr megsebesült az akcióban, miután Pedro Dom gránátot dobott rájuk...
Egy lyuk volt a fiam mellkasában.
Ide kapta a halálos lövést.
VICTOR LOMBA PEDRO DOM ÉDESAPJA
Nálam van a jelentés.
Itt ment be és ott ment ki a golyó.
Ez azt jelenti, hogy térdepelt.
Felülről lőtték le, a golyó felülről találta el,
a hátán keresztül.
VICTOR LOMBA ÉVEKIG HARCOLT AZÉRT,
HOGY EZT A TÖRTÉNETET ELMESÉLJÉK.
Nincs nagyobb fájdalom
egy gyermek elvesztésénél.
VICTOR LOMBA 2018-BAN HALT MEG TÜDŐRÁKBAN,
MIKÖZBEN A SOROZAT FORGATÓKÖNYVÉT ÍRTÁK.
Nem tudom, hogy a sorozat segít-e abban az embereknek, hogy ne drogozzanak,
vagy hogy a kormányok változtassanak a nevetséges politikájukon.
Nem hiszem.
De azoknak feloldozást jelenthet,
akiknek a gyermeke a drog áldozata lett.
Mint nekem.
PEDRO DOM 2005-BEN HALT MEG,
23 ÉVES KORÁBAN.
A feliratot fordította: Usztics Anna
Kreatív supervisor Csonka Ágnes